1975-جی ایلده "آذربایجان دؤولت ائسترادا-سیمفونیک اورکئستری"نین بدیعی اؤندری سئچیلیب. بو اورکئسترله شوروی اتفاقینین بیر سیرا شهرلری ایله یاناشی فرانسه، بولغاریستان، لهیستان، فینلاند، کانادا و ایراندا کوْنسرت‌لر وئریب. 1970-جی ایللردن یاشامینی ائسترادا ایله باغلاییب و گؤرونمَمیش پوپولیارلیق قازانیب. کئچمیش شوروی-نین هر یئرینده چیخیش‌لار ائدیب، ایستادیون‌لاردا کوْنسرت‌لر وئریب، تلویزیون اونون کوْنسرت‌لرینه گئنیش یئر آییریب، قرامموفون وال‌لاری بؤیوک تیراژلا بوراخیلیب.